তৃণমূল নেতার বাড়ি থেকে উদ্ধার হল প্রতিবেশী মহিলার অগ্নিদগ্ধ দেহ। কোচবিহারের কোতিয়ালি থানা এলাকার পানিশালা গ্রাম পঞ্চায়েতের মহিষবাথান গ্রামের বাসিন্দা ওই মহিলার নাম যমুনা রায়। রবিবার বিকেলে স্থানীয় তৃণমূল নেতা তথা বুথ সভাপতি রত্নেশ্বর রায়ের বাড়িতে যমুনার অগ্নিদগ্ধ দেহ পড়ে থাকতে দেখা যায়। দমকল এসে দেহ উদ্ধার করে। 
হাসপাতালে নিয়ে গেলে চিকিৎসকরা তাঁকে মৃত বলে ঘোষণা করেন। যমুনা রায়ের ছেলে জানিয়েছেন, প্রথমে তিনি বুঝতে পারেননি ওই দেহটি তাঁর মায়ের। সকাল থেকেই তাঁর মা নিখোঁজ ছিলেন। পরে গিয়ে দেখেন দেহটি তাঁর মা-এর। শরীরের ৯০ শতাংশই পুড়ে গিয়েছিল। ছেলের আরও অভিযোগ, তাঁদের পরিবার গ্রেটার কোচবিহার আন্দোলনের সঙ্গে জড়িত ছিল। সেজন্য তাঁদেরকে জমি দখল করে নিয়েছিল তৃণমূল কংগ্রেস। নানাভাবে তাঁদেরকে অবরোধ প্রথার সম্মুখীন হতে হচ্ছিল। এই নিয়ে তাঁর মা নাকি বার বার তৃণমূল কংগ্রেসের দ্বারস্থ হয়েছিলেন। কিন্তু, রত্নেশ্বর রায়রা বার বার তাঁদের হুমকি দিচ্ছিলেন বলে অভিযোগ। এমনকী, গ্রাম ছাড়াও হুমকিও দেওয়া হয়েছিল বলে অভিযোগ। 
আরও পড়ুন... 
ধর্ষণের অভিযোগ না ফেরানোয় নির্যাতিতার উপরে প্রাণঘাতী হামলা, অভিযুক্ত তৃণমূল উপপ্রধান 
১১ বছরের শিশুকন্যাকে ধর্ষণ! ধর্ষককে কী শাস্তি দিল উত্তেজিত জনতা? দেখুন ভিডিও... 
১০ জন মেয়ের ধর্ষণের শিকার হল বালক!
মৃতার পরিবারের অভিযোগ, যমুনা রায় হয়তো জমি ফেরত চাইতে ফের তৃণমূল নেতা রত্নেশ্বরের বাড়িতে গিয়েছিলেন। কিন্তু, মহিলার গায়ে কেরোসিন ঢেলে আগুন লাগিয়ে দেওয়া হয়েছিল। তৃণমূল নেতা রত্নেশ্বর রায়-সহ ৪ জনের বিরুদ্ধে অভিযোগ দায়ের হয়েছে। কিন্তু, এখনও পর্যন্ত কাউকেই গ্রেফতার করা হয়নি। তৃণমূল কংগ্রেসের দাবি, ওই মহিলা মানসিক ভারসাম্যহীন ছিলেন। কিন্তু, আগুন লাগল কোথা থেকে? এ নিয়ে কোনও উত্তর দিতে পারেননি তৃণমূল নেতারা।